Rodinný dom na predaj v lokalite Štítnik v Rožňave
Projekt reality ponúka na predaj 4 izbový, čiastočne prerobený rodinný dom, ktorý sa nachádza v centre obce Štítnik. K rodinnému domu prislúcha záhrada, 3 x garáž a priestor na chov domácich zvierat.
DISPOZÍCIA:
Na prízemí rodinného domu sa nachádza vstupná chodba so schodiskom, kuchyňa s komorou, práčovňa s wc, prechodová miestnosť do kotolne a pivničného priestoru. Z ulice je ďalší vstup do priestorov rodinného domu, ktoré boli v minulosti využívané na prevádzku mäsiarne (2 x prevádzkové miestnosti, sklad, 2 x samostatné umývadlo, 1 x samostatné wc). Na poschodí domu sa nachádzajú 4 izby (2 x spálňa, 1 x detská izba, obývačka), kuchyňa, kúpelňa s rohovou vaňou a wc, hala s krbom a balkónom. Dom sa predáva bez nábytku a spotrebičov.
ZÁKLADNÉ ÚDAJE:
* kúrenie vlastné - pevné palivo
* podlahy: plávajúca a dlažba
* IS: verejný vodovod, elektrická prípojka (230/400V), kanalizácia, plynová prípojka
* strecha pôvodná/eternit
LOKALITA a OKOLIE:
Rodinný dom sa nachádza v centre obce Štítnik s občianskou vybavenosťou (MŠ,ZŠ, SOŠ, pošta, potraviny,...), len 13 km od mesta Rožňava. K nehnuteľnosti je asfaltová prístupová cesta.
POHĽAD MAKLÉRA:
Nehnuteľnosť si vyžaduje počiatočné investície na úpravu ako exteriéru, tak aj interiéru domu. Výhodou je možnosť využitia nehnuteľnosti ako dvojgeneračný dom a taktiež aj na podnikateľské účely.
Podrobné informácie
Poloha nehnuteľnosti na mape
Ochtinská, Štítnik, Rožňava, Slovensko